দ্য ষ্টেটমেন্ট : দেশত পেট্ৰল আৰু ডিজেলৰ মূল্য অভাৱনীয় হাৰত বৃদ্ধি পোৱাৰ পিছতেই দেশৰ প্ৰায় সংখ্যক লোকে কেন্দ্ৰীয় চৰকাৰক তীব্ৰ সমালোচনা কৰিছে। ছচিয়েল মিডিয়াত বহুতেই ২০১২-১৩ চনত পেট্ৰলৰ মূল্যবৃদ্ধিৰ সময়ত নৰেন্দ্ৰ মোদীয়ে কৰা পুৰণা টুইট শ্বেয়াৰ কৰি মোদী চৰকাৰক সমালোচনা কৰিছে।
শিৱসেনাই তৰফৰ পৰা কোৱা হৈছে যে অত্যাৱশ্যকীয় সামগ্ৰীৰ মূল্য হ্ৰাস কৰাটো চৰকাৰৰ দায়িত্ব। ৰাম মন্দিৰৰ বাবে চান্দা একগোট কৰাৰ পৰিৱৰ্তে চৰকাৰে পেট্ৰল আৰু ডিজেলৰ দাম হ্ৰাস কৰিলে ভগৱান ৰামৰ ভক্তসকলে কিবা এটা খাবলৈ পাব আৰু তেতিয়াহে ভগৱান ৰাম সুখী হ'ব। শিৱসেনাই কেন্দ্ৰীয় চৰকাৰলৈ প্ৰশ্ন উত্থাপন কৰি কয় যে এটা সময়ত পেট্ৰল ডিজেলৰ মূল্যবৃদ্ধিৰ সময়ত প্ৰতিবাদ সাব্যস্ত কৰা বিজেপি এতিয়া কিয় মনে মনে আছে?
শিৱসেনাই কয় যে প্ৰধানমন্ত্ৰী মোদীয়ে ভাবে যে পেট্ৰল ডিজেলৰ মূল্য বৃদ্ধিৰ বাবে এতিয়াও পুৰণা চৰকাৰেই জগৰীয়া। কিন্তু গুৰুত্বপূৰ্ণ কথাটো হল যে আগৰ চৰকাৰ সমূহে স্থাপন কৰা ইণ্ডিয়ান অইল, অএনজিচি আৰু ভাৰত পেট্ৰলিয়ামৰ দৰে ৰাজহুৱা সম্পত্তি সমূহ মোদী চৰকাৰে বিক্ৰী কৰি আছে আৰু পেট্ৰল ডিজেলৰ মূল্য বৃদ্ধিৰ বাবে এতিয়াও পুৰণা চৰকাৰেই জগৰীয়া কৰিছে।
📣আমি ভাবো যে আপুনি আমাৰ ৰিপোৰ্ট পঢ়ি ভাল পাইছে। ইয়াত ক্লিক কৰি আপুনি আমাক ফেচবুকত 'লাইক' কৰিব পাৰে। আমাৰ ভিডিঅ' ৰিপোৰ্ট চাবলৈ ইউটিউবত আমাক 'চাবস্ক্ৰাইব'কৰক, তাৰবাবে ইয়াত ক্লিক কৰিব পাৰে।
